อายเครียดภาพโป๊ ว่อนเน็ต สาวจ่อหัวดับสลด
โดนมือดีแอบฉกไปเผยแพร่ เก็บตัวเงียบหาทางออกไม่ได้ คว้าปืน-ระเบิดสมองคาเตียง,สาวเมืองชลบุรีเครียด มือมืดแอบฉกภาพโป๊ไปเผยแพร่ว่อนเน็ต เกิดความอับอายเก็บตัวอยู่ในบ้านไม่ยอมสุงสิงกับใคร สุดท้ายหาทางออกไม่ได้คว้าปืนระเบิดสมองตัวเองดับคาเตียง พ่อเหยื่อเผยลูกสาวบ่นเครียดอยากฆ่าตัวตายหลายครั้ง พยายามปลอบใจแวะมาดูแลอยู่เสมอแต่ไม่สำเร็จ หนีปัญหาด้วยการฆ่าตัวตาย ตำรวจยังไม่ฟันธงเร่งสอบหาสาเหตุ ชี้หากมีผู้นำภาพโป๊ไปโพสต์เล็งนำตัวดำเนินคดี,สาวเมืองชลบุรีเครียดถูกนำภาพโป๊ไปเผยแพร่ทางเน็ตหาทางออกไม่ได้ยิงตัวตาย เปิดเผยเมื่อเวลา 11.30 น. วันที่ 27 พ.ค. ร.ต.ท.ประกาศ ยะติ พนักงานสอบสวน สภ.พานทอง จ.ชลบุรี รับแจ้งเหตุหญิงสาวใช้ปืนยิงตัวตายภายในบ้านหลังหนึ่งในพื้นที่ ต.บ้านเก่า อ.พานทอง ไปตรวจสอบที่เกิดเหตุพร้อมด้วย พ.ต.อ.ปรีชา สมสถาน ผกก.สภ.พานทอง พ.ต.อ.สงกรานต์ สันวงศ์ พงส.ผทค.สภ.พานทอง เจ้าหน้าที่กองพิสูจน์หลักฐาน ภ.2 แพทย์เวรโรงพยาบาลพานทอง และเจ้าหน้าที่กู้ภัยจตุรธรรมประทีปพานทอง,ที่เกิดเหตุเป็นบ้านปูน 2 ชั้น ภายในห้องนอนชั้นบนพบศพ น.ส.หญิง (นามสมมติ) อายุ 39 ปี สภาพศพนอนอยู่บนเตียงสวมเสื้อยืดแขนสั้นสีน้ำเงิน นุ่งกางเกงขาก๊วยสีขาว มีบาดแผลถูกยิงขมับขวากระสุนทะลุออกเหนือใบหูซ้าย 1 นัด คาดว่าเสียชีวิตมาไม่ต่ำกว่า 8 ชั่วโมง ใกล้กันพบปืนขนาด 7.65 ตกอยู่ข้างศีรษะ 1 กระบอก มีกระสุนบรรจุ 2 นัด และพบปลอกกระสุนขนาด 7.65 ตกอยู่ 1 ปลอก นอกจากนี้ พบโทรศัพท์มือถือ 2 เครื่อง เก็บไว้เป็นหลักฐาน,จากการสอบสวนนายชาย (นามสมมติ) อายุ 68 ปี บิดาของผู้ตาย เปิดเผยว่า ผู้ตายเป็นลูกสาวคนเดียวเคยแต่งงานมาแล้วกับชายหนุ่มคนหนึ่ง มีการจัดพิธีอย่างใหญ่โตแต่เลิกราเมื่อ 5 ปีที่ผ่านมา มีชีวิตความเป็นอยู่สบายเนื่องจากมีห้องแถวให้เช่าและมีที่ดินให้เช่าจอดรถ โดยผู้ตายพักที่บ้านหลังดังกล่าวเพียงลำพัง ส่วนตนและภรรยาพักอยู่บ้านอีกหลังหนึ่ง ที่ผ่านมาเคยได้ยินผู้ตายบ่นว่าเครียดอยากฆ่าตัวตายเนื่องจากมีคนนำรูปโป๊เปลือยไปโพสต์ในอินเตอร์เน็ต ตนพยายามปลอบและให้กำลังใจโดยหมั่นแวะมาดูแลอยู่เสมอ จนกระทั่งช่วงเช้าที่ผ่านมาตนมาหาผู้ตายและได้ตะโกนเรียกแต่ไม่ได้ยินเสียงตอบรับเมื่อเปิดห้องเข้าไปดูพบว่าลูกสาวยิงตัวตายแล้ว,พ.ต.อ.ปรีชา สมสถาน ผกก.สภ.พานทอง เปิดเผยว่า สอบสวนทราบว่าผู้ตายมีอาการเครียดเงียบขรึมไม่ค่อยออกไปสุงสิงกับใครเก็บตัวอยู่แต่ในห้องนอนกระทั่งก่อเหตุยิงตัวตาย จากการตรวจสอบโทรศัพท์มือถือของผู้ตายยังไม่พบภาพโป๊ แต่สั่งให้ชุดสืบสวนนำโทรศัพท์กลับไปตรวจสอบอย่างละเอียดอีกครั้ง จึงไม่สามารถสรุปได้ว่าสาเหตุการยิงตัวตายเกิดจากเรื่องถูกนำภาพโป๊ไปโพสต์ในอินเตอร์เน็ต หรือเกิดจากความเครียดเรื่องอื่น อย่างไรก็ตาม ตำรวจจะสอบสวนเพื่อหาสาเหตุที่แท้จริงต่อไป หากพบว่ามีผู้นำภาพโป๊ของผู้ตายไปโพสต์จริงจะนำตัวมาดำเนินคดีตาม พ.ร.บ.ว่าด้วยการกระทำความผิดทางคอมพิวเตอร์ พ.ศ.2550 ต่อไป
สาวเมืองชลบุรีเครียด มือมืดแอบฉกภาพโป๊ไปเผยแพร่ว่อนเน็ต เกิดความอับอายเก็บตัวอยู่ในบ้านไม่ยอมสุงสิงกับใคร สุดท้ายหาทางออกไม่ได้คว้าปืนระเบิดสมองตัวเองดับคาเตียง พ่อเหยื่อเผยลูกสาวบ่นเครียดอยากฆ่าตัวตายหลายครั้ง
ข่าวหน้า1,ข่าว,ชลบุรี,ภาพโป๊,เผยแพร่ทางเน็ต,อับอาย,ฆ่าตัวตาย,ยิงตัวตาย,โพสต์ในอินเตอร์เน็ต,รูปโป๊เปลือย,โพสต์ภาพโป๊,ดำเนินคดี,ไทยรัฐออนไลน์